Ανόμοιοι

Οι Ανόμοιοι ήταν ριζοσπαστική αρειανική ομάδαΒασίλειος Στεφανίδης, Εκκλησιαστική Ιστορία, Εκδόσεις Παπαδημητρίου, 1959, σελ. 193., που δίδασκε πως ένα κτίσμα δεν είναι όμοιο με τον δημιουργό του, και ως εκ τούτου, ο Υιός Ιησούς Χριστός ως δημιούργημα ήταν ανόμοιος με τον Πατέρα Θεό. Οι Ανόμοιοι αποτελούσαν την πιο ριζοσπαστική τάση του Αρειανισμού σε σχέση με τους μετριοπαθείς Ομοιουσιανούς, αλλά και τους ΌμοιουςΔημήτριος Ν. Μόσχος, Συνοπτική Ιστορία του Χριστιανισμού, Τόμος Α', Η Πρώτη Χιλιετία, Εκδόσεις Αρμός, 2017, σελ. 120..

Βασικός εισηγητής των Ανόμοιων ήταν ο Αέτιος Αντιοχείας, ενώ ηγετική μορφή τους υπήρξε και ο Ευνόμιος Κυζίκου.Γεώργιος Χατζηαντωνίου, Η Εκκλησία του Χριστού: Τα Πρώτα Εξακόσια Χρόνια, Εκδόσεις «Ο Λόγος», 1993, σελ. 248-249.. Εξαιτίας των ηγετών τους, οι Ανόμοιοι αποκαλούνταν επίσης, Αετιανοί και Ευνομιανοί. Τον 5ο αιώνα, ο Φιλοστόργιος συνέγραψε το έργο του Εκκλησιαστική Ιστορία, που αποτέλεσε σημαντικό έργο εκκλησιαστικής ιστορίαςΦιλοστόργιος, Εκκλησιαστική Ιστορία. από την οπτική του Ανόμοιου Αρειανισμού.

Υποσημειώσεις

Κατηγορία:Ιστορία του Χριστιανισμού
Κατηγορία:Αντιτριαδισμός
Κατηγορία:Αρειανισμός